《贺新郎•酌酒与孙默，用稼轩韵》
清代·彭孙遹

笑谓君休矣。算人生、重茵列鼎，为时能几。趁取新凉今夜好，一醉破除万事。

尽酒后、沾沾自喜。赋笔凌云谁见赏，只子虚乌有公无是。

更谁荐，雄文似。

休官且卧烟霞里。又何须、虎头食肉，马肝知味。速筑糟丘吾将老，得丧由来一理。

纵狂歌、东方月起。驹隙光阴河射角，叹羊肠、仕路车生耳。

且引尽，黄山子。

作者简介：彭孙遹（yù）（1631—1700）清初官员、词人，与王士祯齐名，时号“彭王”。字骏孙，号羡门，又号金粟山人，浙江海盐武原镇人。彭孙贻从弟，顺治十六年进士。康熙十八年举博学鸿词科第一，授编修。历吏部侍郎兼翰林掌院学士，为《明史》总裁。诗工整和谐，以五、七言律为长，近于唐代的刘长卿。词工小令，多香艳之作，有“吹气如兰彭十郎”之称。著有《南往集》、《延露词》。